Personalijuhtimise projekt
Tõstame DD personalijuhtimise kvaliteeti
DD on viimase kolme aasta jooksul peamiselt pandeemiast tingituna teinud läbi suuri muutusi – peamise tuluallika vahetumine, pea kõigi haldussüsteemide muutmine (finantsjuhtimine, raamatupidamine, kontor, IT, kommunikatsioon jm), täiesti uue profiiliga töötajaskonna kujunemine jne. Tänaseks oleme jõudnud uude olukorda, kus ees ootab tegevuste mahu ja mõju kasv, kuid selle realiseerimiseks peab toimuma arenguhüpe inimeste juhtimises ja haldamises (personalijuhtimine).
Uue profiiliga töötajate ja vabatahtlike paralleelselt samas organisatsioonis juhtimine, arendamine ja neile arenguvõimaluste loomine on keeruline väljakutse, mida antud projekti raames koostöös arengueksperdi ja väliste koolitajatega ette võtame. Selleks viime läbi sisemise juhtide arenguprogrammi ja töötame välja uued personalijuhtimise süsteemid.
Toetuse maht on 24 847€
Mida projektis teeme?
Projekti eesmärk on viia DD personalijuhtimine kõrgemale tasemele, et saaksime tegutseda professionaalsemalt, suuremahulisemalt ja mõjusamalt. Selleks on meil vaja arendada nii oma inimesi kui süsteeme.
Juhid
Loome praegustele ja tulevastele juhtidele arenguprogrammi, kus arendame juhtimise baasoskuseid ja õpime Signe Vesso juhendamisel coaching'ut. Tänu sellele oskame oma inimesi paremini juhtida ja nende arengut suunata.
Süsteemid
Et omandatud teadmisi ja oskusi mitte unustada, töötame välja coaching'u süsteemi ja iga-aastase juhtide arenguprogrammi juhendi. Lisaks paneme paika uuendatud strateegia töötajate värbamiseks.
Kontakt:
Triin Mirjam Tark
Projektijuht
triin (at) domusdorpatensis.org
Triin on DD personalijuht ja vastutab projekti elluviimise eest.